recursal/SuperWikiNEXT-32B huggingface dataset:
**Син** — машки потомок на родителите.

Освен неколку нации (на пр. Евреите) синот се смета за наследник на семејното име, како и на имотот. Семејните врски се дефинираат првенствено преку машката линија. Мнозинството македонски презимиња потекнуваат од машки, а не женски (со некои исклучоци) предок.

Синот како машко дете повеќето луѓе го сметаат за поголема добивка од ќерката. Во некои народи дури женските деца и се убиваат.

Кај некои народи постои обичај да се раѓаат деца додека не се роди барем еден син.

Меѓу народите каде што има крвна одмазда, тоа важи само за машките потомци.

Постои и обичај дека за првото машко дете е наменета круната, т.е. наследството на царството, кралството, кнежевството... Но, и покрај тоа, постојат неколку кралства во Европа каде жените се носители на власта. Добар пример е поранешната кралица на Велика Британија, Елизабета II.

Тенденцијата „да има што е можно повеќе синови" е изразена и кај нациите воини, бидејќи со тоа се добиваат нови, идни војници.

Дури и во религиите, предност им се дава на машките потомци. Во христијанството е на пр. Божјиот син Исус Христос. Речиси во сите религии постои нееднаквост меѓу жените и мажите. Им е забранет пристап до одредени места за богослужба или одредени делови од места за богослужба, па дури и до одредени територии, на пр. Света Гора во Грција.

Поврзано
--------

* Мајка
* Татко
* Ќерка

Наводи
------

1. ↑  „син" — Дигитален речник на македонскиот јазик
2. ↑  „син" — Официјален дигитален речник на македонскиот јазик
Систем за управување со знаења (СУ - Систем) во општ случај (и најчесто, информатички засновано) е систем за управување со знаења во организации, наменет за создавање, прегледување, чување и јавно или полујавно публикување на информација. Може, но и не мора да содржи дел (не е неопходен, но не е ниту вишок) на иницијатива за Управување со знаење.

Основна идеја на еден Систем за управување со знаења е корисниците на системот да имјаат готов пристап кон потребна информација која е документирана во базата на факти, кон изворот на таа информација, и евентуални решенија - доколку се работи за проблем. Еден типичен проблем кој ќе го оправда постоењето на СУ - систем е следниот: еден инженер го знае металуршкиот состав на легура која го снижува звукот кој го произведува машина чиј дел е оваа легура. Дистрибуцијата на оваа информација кон сите вработени може да придонесе за изработка на ефикасни, помалку бучни машини, затоа што сите кои го користат системот ќе ја имаат информацијата за легурата, а воедно информацијата може да биде надградена од другите корисници на ова дистибуирано знаење.

СУ - Систем би можел да биде секој од следните:

1. Секоја технологија која овозможува размена на документи, а притоа, постои Администратор (или Администратори) кои дозволуваат создавање, користење, промена или делење на документацијата.
2. Систем заснован на Онтологија/Таксиномија: овие се слични на техногијата на рамена на документи, но во смисла на терминологија на систем (на пр. Онтологија), а се употребуваат за да се воопштат податоци од документ како Автор, Тема, Организација и слично.
3. Системи кои обезбедуваат мрежни мапи на некоја организација, и кои најчесто имаат и опишан тек на комуникацијата меѓу ентитетите на еден систем.
Реј Ален во дресот на Селтикс
**Реј Ален** (англиски: *Ray Allen*) (роден на 20 јули 1975

 во Калифорнија) — поранешен професионален кошаркар кој настапувал во НБА за екипите на Милвоки Бакс,Сиетл Суперсоникс,Бостон Селтикс и Мајами Хит.

Тој играл на позицијата бек-шутер, а важи за играч со најголем број на погодени тројки во историјата на НБА. Во својата кариера има освоено еден шампионски прстен (2008) како член на Селтикси. Инаку има забележано настапи на 10 Ол-Стар натпревари, а со репрезентацијата на САД има освоено златен медал на Олимписките игри 2000 година одржани во Сиднеј.

Наводи
------

1. ↑  „Реј Ален собори уште еден рекорд". Точка.мк. 26 април 2013. Посетено на 1 јуни 2013.
2. ↑  „НБА лига: Реј Ален најдобар „тројкаш" во плеј офот". Сител. 26 април 2013. Архивирано од изворникот на 2013-04-29. Посетено на 1 јуни 2013.
3. ↑  „Бостон шампион по цели 22 години!". Утрински Весник. 18 јуни 2008. Посетено на 1 јуни 2013.

Надворешни врски
----------------

* Реј Ален на Ризницата
* Официјалното мрежно место на Реј Ален
* Реј Ален на  Семрежната филмска база на податоци (англиски)

* Видео клип за Реј Ален од архивата на ЕСПН Архивирано на 28 декември 2008 г.

 *Оваа биографска статија за личност од американската кошарка е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 2091815
* LCCN: no98120509
* ISNI: 0000 0000 6308 3641
* SUDOC: 05929812X
* BNF: cb14038059x (податоци)

 |

 |
**Атанас Иванов Цонев** повеќе познат под имињата **Атанас Нивички** или **Нивичански**, **Брадата** или **Фратер Атанас** е македонски револуционер од Струмичко, деец на Внатрешната македонска револуционерна организација.

Животопис
---------

Четата на Атанас Нивичански (стои, втор од десно)
### Рани години

Атанас Нивички е роден во планинското село Нивичино, Струмичко, во 1857 година. Тој потекнува од сиромашно семејство, кое се занимавало во главно со сточарство. Немал можност да се школува, но сепак од животниот пат научил многу. Во револуционерната дејност бил поддржуван од неговата сопруга Ангелина (Анѓа) и неговиот син Стојан.

### Револуционерна дејност

Својата револуционерна дејност ја започнува во 1897 година кога учествува во акцијата за пленување на богатиот Назл`м бег. Тогаш е фатен од турските власти, при што е затворен и мачен. Со усвитено железо бил изгорен од левата страна од телото, кај ребрата, што му оставило животен белег на телото. Потоа, бил фрлен во порој за да умре но, преку ноќта успешно се освестил и се довлекол до куќата на Јован Дончев. Таму бил лекуван со мевлем, набавен од градската аптека во Струмица. По некое време закрепнал, но белегот останал засекогаш. По овој настан, станал уште поогорчен непријател на власта, а кога се појавил врховизмот бил голем противник на неговите носители и претставници.

Во 1901 година во неговото село пристигнува Михаил Герџиков, кој за Нивичански во своите спомени пишува:

> „Атанас Невичански, има заслуги затоа што не пропушти ниту еден врховист во својот пункт. Тој имаше силно влијание над селаните; одеше сам, беше умен човек, прекрасен, итар, но благороден, чесен."
> 
> — *Въ Македония и Одринско ― Спомени на Михаилъ Герджиковъ*
> 

#### Афера „Мис стон"

Атанас Цонев бил прочуен војвода од огражденското село Нивичино, па поради тоа во 1902 година учествува во аферата „Мис Стон". Од страна на раководителите на киднапирањето бил ангажиран да ги прифати двете жени заедно со бебето во своето село, додека траат преговорите. За нивната безбедност се гиржела неговата чета, а со храна биле снабдени од сопругата и синот на Атанас. Откако било спремно предавањето на парите, имал за задача да ги пренесе истите до селото Градошорци, при што во мугрите на 23 февруари, денот на ослободувањето, ги оставил жените со бебето пред селската црква.

Наводи
------

1. 1 2  Костадин Кајдамов, Илинденски настани во Струмичко, Скопје, 2003, стр. 76
2. ↑  Материјали за историјата на македонското ослободително движење, книга IX
3. ↑  Известия на Института за българска литература. Т. 7, 1958, стр. 369

Поврзано
--------

* Нивичанска чета

|  |  |
| --- | --- |
| Ризница | „Атанас Цонев" на Ризницата ? |
**Работничка класа** е израз што се употребува во социологијата и во секојдневниот говор.

Кога се употребува како израз поврзан со општествените класи, се дефинира и се користи на разни начини, во зависност од контекстот и зборувачот. Изразот вклучува поврзаност со степен на образование, занимање, култура и примање на пари. Кога се користи во секојдневниот говор, вообичаено се мисли на еден дел од општеството којшто се потпира на физичка работа, особено кога за тоа се прима дневница или плата по час.

Вообичаеното и географското користење на изразот е со различни значења. Во екстремни случаи, добро платен човек со диплома од универзитет во Обединетото Кралство може да се нарекува припадник на работничката класа заради заднината на неговото семејство, додека многу полуобучени и добро обучени работници во САД се одликуваат како припадници на средната класа. Вообичаено се разликува од високата и средната класа во врска со пристап до економски добра, образование и културни интереси. Употребата на изразот не подразбира гордост, но многу луѓе кои се сметаат за припадници на работничката класа се гордеат со тоа. Работничката класа главно е присутна во индустријализирани области.

Различните значења во општественополитичка употреба го прават изразот контроверзен во секојдневната употреба и употребата во социологијата како концепт и како предмет на изучување, неговото значење премногу варира, особени по падот на рачната работа во постиндустријалните општества. Некои академици (социолози, историчари, политички теоретичари итн.) се сомневаат во полезноста на концептот на работничка класа, додека други користат некои верзии на концептот.

Во САД, социолозите Денис Гилберт, Џејмс Хенслин, Вилијам Томпсон и Џосеф Хики донесоа класни модели во коишто работничката класа претставува околу една третина од населението.

Работниците како мотив во уметноста и во популарната култура
------------------------------------------------------------

* „Работник" — песна на македонскиот поет Коле Неделковски.
* „Херој на работничката класа" (англиски: *Working class hero*) — песна на Џон Ленон.
* „Работничката класа оди во рајот" (хрватски: *Radnička klasa odlazi u raj*) — песна на хрватската рок-група Хаустор од 1984 година.

Наводи
------

1. ↑  Коле Неделковски, *Стихови*. Кочо Рацин, Скопје, 1958, стр. 42-43.
2. ↑  John Lennon-Working Class Hero-Offical Video-HQ (пристапено на 10 јули 2021)
3. ↑  HAUSTOR - Radnička klasa odlazi u raj (пристапено на 10 јули 2021)

|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |
Координати: 42°38′15.48″N 26°53′47.48″E﻿ / ﻿42.6376333° СГШ; 26.8965222° ИГД﻿ / 42.6376333; 26.8965222

**Битката кај Маркели**  се одвила во 756 година на истоимената тврдина во близина на Карнобат, денешна Бугарија, помеѓу силите на Византиското Царство и силите на Бугарија. Битката е дел од Византиско-бугарските војни, а завршила со победа на Византијците.

Позадина
--------

Во 755 година завршил подолгиот период на мир меѓу Дунавска Бугарија и Византија. Повод за тоа претставувале големите победи над Арапите од страна на византискиот цар Константин V Копроним. По успехот, тој презел активности за зајакнување на границите со Бугарија. За таа цел во Тракија биле раселени население од Ерменија и Сирија, кои имале воена служба. Хан Кормисош внимателно ги набљудувал активностите на Византија, и изградбата на нови византиски тврдини на границата претставувало нарушување на мирот склучен во 716 година од неговиот претходник Тервел. Бугарските пратеници сакале од Константин да плати данок за новоизградените тврдини. Одбивањето на византискиот цар било проследено со бугарски напад во Тракија. По грабежите на византиските земји, војските на Кормисош пристигнале до околината на Цариград. Крај "Долгиот ѕид" тие биле пречекани и поразени од императорската војска.

Конфликт
--------

Во одговор на бугарската инвазија, во наредната година (756) Константин V Копроним презел голем поход кон Бугарија, на чие чело најверојатно во тоа време се наоѓал Винех. Една војска била испратена со флота од 500 бродови кон Дунав каде нанеле голем пораз на бугарските сили. Самиот император со главните сили заминал во Тракија. Бугарите го пресретнале крај граничната тврдина Маркели (кај денешниот Карнобат).

Деталите за борбата не се познати, но таа завршила со победа на Константин. За да се избегне непријателска инвазија во своите земји, Бугарите испратиле заложници во Цариград. Три години подоцна (759) Константин сепак повторно извршил напад во Бугарија, но претрпел пораз во Битката кај Ришкиот превој.

Наводи
------

1. ↑  Златарски, I/1: 267-269
2. ↑  Златарски, I/1: 272
3. ↑  Златарски, I/1: 269-270
4. ↑  Златарски, I/1: 270
5. ↑  Златарски, I/1: 274-275
Реџеп-пашина кула
**Реџеп-пашина кула** се наоѓа на левиот брег на реката Жепа во општината Рогатица, Република Српска. Кулата е резиденцијален тип на феудални кули. Оваа историска градба се наоѓа на списокот на национални споменици.

Историски податоци
------------------

Не постојат сигурни податоци за времето кога е градена оваа кула во Жепа. Според некои извори, кулата ја градел Реџеп-паша. 
Во текот на Втората светска војна, објектот бил оштетен поради минирање. Санацијата на објектот била извршена во 1969 година.

Опис
----

Кулата имала подрумски и три надземни спрата, а на секој спрат имало по една просторија. На објектот се забележува пушкарница, според која било заклучено дека првите два срата служеле за одбрана на објектот, а третиот спрат бил наменет за живеење. На третиот спрат има прозорци кон сите четири страни. На објектот нема траги од дрвени или друг вид на скалила.
Видливи се остатоци од железни шарки кои придржувале железен капак. На страничните ѕидови се видливи отвори низ кои минувала дрвена хоризонтална греда. Функцијата на оваа греда била да се оневозможи насилно отворање на вратата. Вратата не е зачувана.
Целиот објект бил покриен со дрвена конструкција. На оџакот се видливи остатоци од лежишта за греди. Кулата била ѕидана од прецизно исклесани камени блокови, чија боја варира од бела до црвена и кафеава. Од блоковите биле изработени и рамките за прозорците и за вратите. Ѕидовите на кулата биле ѕидани со благо закосување навнатре.

Со решение на Заводот за заштита на споменици на културата и природните реткости на Народна Република Босна и Херцеговина, Сараево од 1950 година, објектот бил ставен под заштита на државата. Од 2007 година Реџеп-пашината кула во Жепа се наоѓа на списокот на национални споменици на Босна и Херцеговина.

Наводи
------

1. ↑  [ Архивирано на 5 март 2016 г. Комисија за зачувување на националните споменици
2. ↑  Кулата во Жепа
3. ↑  „Комисија за зачувување на националните споменици". Архивирано од изворникот на 2016-03-05. Посетено на 2017-09-13.
Предлошка:МРО
**Битката кај Могила** е судир помеѓу чета на Македонската револуционерна организација на чело со војводата Параскев Цветков и турскиот аскер кај селото Могила, Битолско.

Битката
-------

Битката се водела помеѓу војводата Параскев Цветков чија чета броела 20 души и турската жандармерија и војска.

На 20 мај 1903 година четата бил предадена по што наспроти ноќта на 21 мај била опколена од страна на турските сили.

Војводата Цветков бил предупреден дека е предаден но тој одбил да го напушти селото и решил да се бори. Битката започнала на 20 мај, а следниот ден Турците донеле артилерија .

Во текот на Битката загинале 13-14 чтници и самиот војвода Параскев Цветков.

Загинатите биле погребани покрај олтарот на селската црква во зедничка гробница.

Извори
------

1. ↑  *Христо Силянов, "Освободителнитѣ борби на Македония", том I Илинденското възстание, Издателство на Илинденската организация, София, 1933. (бугарски)*

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Борби на МРО |
| --- |
|  |
|  | 
Борба за Македонија  •  Битка кај Готен  •  Битка кај Могила  •  Битка кај Трсје  •  Битка кај Слива  •  Битка кај Арменско  •  Битка кај Гандач  •  Битка кај Локвата и Вињари  •  Битка кај Маргара  •  Битка на Ножот  •  Битка кај Баница  •  Битка за Мехомија  •  Битка кај Аржинското блато  •  Битка кај Ѓуришкиот манастир  •  Битка кај Мечкин Камен
 |
|  |
| **Македонска револуционерна организација** |

 |
**Реј Кроц** (Рејмонд Алберт Кроц) бил американски сопственик на ресторани, пионер на индустријата за брза храна.

Животопис
---------

Работел како продавач на различни артикли, кога го открил ресторанот во Сан Бернардино, Калифорнија во сопственост на Морис и Ричард Мекдоналд , кои користеле формат со бесконечна лента за подготвување и продажба на големи количества хамбургери, помфрит и милкшејк. Со почетокот на 1955 г. Кроц го отворил својот прв ресторан за послужување во автомобил во Дес Плејн, Илиноис, плаќајќи им на браќата процент од издадените парагон-блокови. Наскоро почнал да ги продава правата за продажба за нови ресторани воведувајќи програми за обука за сопствениците-менаџери со посебен акцент на автоматизација и стандардизација. До неговата смрт (од срцев напад) биле отворени околу 7.500 ресторани Мекдоналд низ светот, а со почетокот на XXI век постојат повеќе од 25.000 ресторани. Мекдоналд претствува најголема светска малопродажна мрежа на ресторани за брза храна.
|  |
| --- |
|  |
| 

|  |  |  |  |
| --- | --- | --- | --- |
| 

| * п
* р
* у
Војни на дијадосите |
| --- |
|  |
| 
* Параитакена
* Габиена
* Газа
* Саламина
* Родос
* Ипс
* Курапедион

 |

 |

 |

**Битката кај Параитакена** била битка во војните помеѓу наследниците на Александар Македонски (види дијадоси) помеѓу Антигон I Едноокиот и Евмен. Се одржала во 317 гпне.

Повод
-----

После смртта на Александар Македонски, неговите генерали веднаш започнале кавги за превласт во неговата голема империја. Подоцна тие кавги прераснале во воени судири во кои секој генерал се обидувал да заграби поголем дел од пространото царство. Еден од најталентираните генерали дијадоси бил Антигон I Едноокиот, наречен така поради тоа што едното око го изгубил во борба. Двајцата дијадоси имале серија на битки низ Анадолија и Персија.

Летото 317 гпне, се судриле двете армии на полето близу Параитакена, североисточно од Суза.

Надворешни врски
----------------

* Lecture Notes for Week Fourteen Архивирано на 16 јули 2001 г.
Тања Дубаш
**Тања Арвинд Дубаш** (англиски: *Tanya Arvind Dubash*, р. 14 септември 1968

 година) е извршен директор и директор за маркетинг на Годреџ Груп. Таа стоеше зад ребрендирањето на групацијата во 2008 година. Дубаш е на одборите на Годреџ Индустрис Лтд, Годреџ Конзумер Продуктс Лимитед, Годреџ Агровет и е претседавач со Годреџ Природната Кошничка. Претходно, таа служеше на одборот на Бартија Махила Банката и корпорацијата на Брауновиот универзитет. Дубаш е постарата ќерка на индустријалецот Ади Годреџ.

Наводи
------

1. ↑  Joshi, Devina (2014-12-15). „I don't think first-mover advantage is overrated: Tanya Dubash". *Business Standard India*. Посетено на 2020-06-21.
2. ↑  May 28; Kidwell 401-863-2476, 2010 Media contact: Sarah. „Brown Corporation Elects Three New Fellows and Six New Trustees". *news.brown.edu* (англиски). Посетено на 2020-06-21.
3. ↑  „MPW 2015: Tanya Dubash is changing Godrej Group into a brand for the young". *www.businesstoday.in*. Посетено на 2020-06-21.
Печатот на Претседателот на САД.
Тековниот претседател на Соединетите Американски Држави Џо Бајден

**Претседателот на Соединетите Американски Држави** (англ. *President of the United States of America*) е шеф на државата и на владата на САД. Претседателот е на чело на извршната власт на сојузната влада, чија улога е да ги спроведува државните закони како што ги пропишува Уставот на САД и Конгресот на САД. Претседателот е командант на вооружените сили на САД. Покрај тоа, има и дуги ексклузивни права доделени според Уставот, вклучувајќи и да потпишува или забранува закони изгласани од Конгресот, да формира кабинет од советници, да помилува осуденици, и, со совет и согласност на Сенатот на САД, да склучува меѓународни договори, да назначува сојузни службеници, амбасадори, сојузни судии и судии на Врховниот суд на САД.

Како и со сите високои државни службеници, Уставот ги ограничува овластувањата на Претседателот преку сложен механизам на проверки наменети за заштита на системот од какви било злоупотреби или преземање на апсолутна власт.

Претседателот се избира индиректно, преку Изборен Колеџ на четиригодишен мандат кој може да се повтори само уште еднаш. Секоја сојузна држава делегира пропорционален број на изборни гласови во изборниот колеџ. Преку мнозински систем, гласачите во сите држави гласаат за претседателски кандидат, и победникот ги добива сите изборни гласови во колеџот од таа сојузна држава. За да се избере претседател е потребно просто мнозинство во изборниот колеџ, доколку гласањето е изедначено, Претставничкиот дом на САД го избира претседателот.

Прв претседател на САД бил Џорџ Вашингтон. До денес, вкупно 43 лица во вкупно 55 мандати ја вршеле оваа функција.

Тековен претседател на САД е Џозеф Бајден (од 2021).

Белата куќа во Вашингтон е седиште и резиденција на Претседателот на САД. Платата на претседателот на САД е 400.000 УСД.

Од крајот на 20. век, кога САД се единствена велесила, Претседателот на САД често се нарекува „најмоќна личност на светот" и секако е една од највлијателните и најпознатите личности во светот.

Поврзано
--------

* Список на претседатели на Соединетите Американски Држави

Наводи
------

1. ↑  "How much does the U.S. president get paid?". *Howstuffworks*. Retrieved July 24, 2007.
**Бел шум** — наједноставен стационарен процес. Се нарекува и потполно случаен процес. Се означува со *et*, каде t = 1, 2, ... n. Терминот се користи во повеќе научни дисциплини, вклучувајќи ги физиката, телекомуникациите, статистички предвидувања и слично.

Одлики на белиот шум
--------------------

Нормален бел шум со нула средина.
1. **Е(yt) = µ**
2. **var(yt) = σ2**
3. **Yk = σ2 - ако к=0**, 0 - во сите други случаи.

Тој се состои од низа на некорелирани случајни променливи кои имаат константни средина и варијанса. Ако процесот има средина еднаква на 0 (σ=0), а претходните три услови важат, тогаш се добива бел шум со нула средина. Ако се внесе и дополнителен услов случајните променливи да се и независни (не само некорелирани), тогаш процесот се нарекува строг бел шум. Ако се претпоставува дека случајните променливи следат нормален распоред, во овој случај некорелацијата гарантира независност и процесот е строг бел шум. Овој процес се нарекува нормален бел шум.

На оваа слика е прикажана симулација на нормален бел шум со нула средина. Со генератор на случајни броеви, добиени се 1000 вредности на бел шум кој следи нормален распоред со средина еднаква на нула и варијанса од еден. Белиот шум нема забележлива структура.

Наводи
------

1. 1 2 3  Ристески Славе, Тевдовски, Драган и Марија Трпкова (2012): „Вовед во анализата на временските низи", Скопје: Универзитет "Св. Кирил и Методиј"
2. ↑  „Белата бучава е правото нешто за мирно и концентрирано учење и работење". IT.com.mk. 1 февруари 2012. Архивирано од изворникот на 2013-07-26. Посетено на 2013-04-15.

Надворешни врски
----------------

|  |  |
| --- | --- |
| Ризница | „Бел шум" на Ризницата ? |

* Дефиниција на процесот „бел шум" Архивирано на 30 септември 2011 г. (англиски)
Бело Езеро, областа Вологда
**Езеро Белоје или Бело Езеро** (руски: Бе́лое о́зеро, ИПА: [ˈbʲɛləjə ˈozʲɪrə], Veps: Vaugedjärv или Valgjärv, на двата јазика значењето е Бело езеро) е езеро во северозападниот дел на Вологотската област во Русија. Административно, езерото е поделено помеѓу областа Белозерски (југ) и округот Вашкински (север) од Вологотската област. Градот Белозерск, се наоѓа на неговиот брег. Во однос на површината, Белото езеро (Белоје) е второ природно езеро по големина во таа област (веднаш зад езерото Онега). Тоа е едно од десетте најголеми природни езера во Европа.

Географија
----------

Басенот на езерото вклучува делови од областите Белозерски, Вашкински, Бабајевски и Витегорски во областа Вологот, како и помали области во областа Каргополски во Архангелска област. Поголемиот дел од сливот лежи северно од езерото, на ридовите Андома и вклучува помали езера. Многу од нив се од глацијално потекло. Такви езера се: Ковжское, езерото Кемское, езерото Кустозеро, езерото Шолское, езерото Дружиноје и јужно од Белото, езерото Лозскоје.

Езерото има приближно кружна форма со пречник од 46 километри. Неговата површина е 1.290 квадратни километри, а површината на сливот е 14.000 квадратни километри (5.400 квадратни милји). Главните притоки на Белото езеро се Ковжа, Кема и Мегра.

Самото Езеро заедно со Белозерскиот канал околу него се дел од водниот пат на потегот Волга - Балтик. Белозерскиот канал е изграден за да ги поврзе реките Шексна и Ковжа со цел да се заобиколи езерото, каналот го следи јужниот и западниот брег на езерото.

Историја
--------

Според примарната хроника и историските записи, Синеус, брат на Рурик, станал принц на Белото Езеро во 862. Ако ова би бил точен и проверен запис тогаш градот Белозерск би бил еден од најстарите градови во Русија. Сепак, најверојатно Синеус никогаш не постоел и најраните археолошки податоци околу Белозерск и самото Бело Езеро потекнуваат од 10 век. Од X па сè до XIII век областа била контролирана од Република Новгород, потоа во XIII век била дел од Кнежевството Бело Езеро, а во XIV век влегла во Големото Војводство Москва.

Системот на каналот Маринск е конструиран на почетокот на XIX век, а по реконструкцијата во XX век станал дел од водениот пат Волга - Балтик.
**Тајфун** (англиски: *Typhoon*) - новела на англискиот писател Џозеф Конрад, започнат во 1899, а објавен во 1902 година.

Содржина
--------

Во романот, составен од шест дела, се опишува борбата на екипажот на бродот „Нан-Шан" со тајфунот во Јужнокинеското Море. Со бродот управува капетанот Макхвер, кој го напуштил домот во Белфаст за да стане морнар. Тој е тивок, мирен и ретко зборува, но работата ја извршува со голема одговорност. Првиот офицер на бродот, Џукс, има спротивен темперамент, но тој му е верен и послушен на капетанот Макхвер. Бродот патува во близината на Формоза, натоварен со производи и со 200 кинески печалбари. Иако времето е убаво, капетанот е зачуден од барометарот кој покажува дека некаде се подготвува голема бура. И навистина, пловејќи кон Кина, Макхвер и Џукс забележуваат големо невреме во далечината и Џукс предлага да го променат курсот, во обид да ја заобиколат бурата, но капетанот Макхвер го одбива предлогот, иако никогаш немал искуство со толку големо невреме. Така, за кратко време, бродот го заплискуваат големи бранови, а Макхвер и Џукс, на палубата очајнички се борат против големите бранови и силниот ветар, меѓусебно помагајќи си. Тогаш, кај нив доаѓа редарот, кој ги известува дека Кинезите започнале меѓусебна тепачка, така што капетанот му наредува на Џукс да ја напушти палубата. Тој, пак, оди во куќичката во која се наоѓа кормилото и таму го среќава вториот офицер, преплашен и изгубен, додека кормиларот храбро си ја извршува должноста. Додека трае борбата со големите бранови, капетанот му наредува на Џукс да ги смири Кинезите, а тој останува сам на палубата, токму во мигот кога бродот го погаѓа огромен бран. Кога невремето малку се смирува, капетанот почнува да се сомнева дека ќе го спаси бродот, зашто знае дека се приближува ударниот бран на тајфунот. Сепак, еден сончев ден, бродот пристигнува во едно пристаниште, речиси целосно уништен. Таму, капетанот Макхвер го отпушта плашливиот втор офицер. Во меѓувреме, тој и другите членови на екипажот им испраќаат писма на своите роднини и пријатели, во кои страшната случка ја споменуваат само попатно, но сите ја истакнуваат храброста и мудроста на капетанот, кој не само што успеал да го победи тајфунот, туку и да им ги подели праведно парите на кинеските печалбари.

Наводи
------

1. ↑  Џозеф Конрад, *Тајфун*. Београд: Српска књижевна задруга, 1991.
Статуа на божицата Рома (во средина) на фонтана на плоштадот Пјаца дел Пополо во Рим.
Во римската религија и нејзината митологија, **Рома** е божица која претставува персонификација на римската држава, или пак, во уметноста, персонификација на градот Рим (како што може да се види на столбот на Антонин Пиј).

Прво јавување
-------------

Рома за првпат се јавила во 269 п.н.е. на римски монети од самиот Рим, како и на римски монети од Локри (Калабрија) во 204 п.н.е. Се претпоставува дека во извесна мера ја почитувале и неримските народи.

Римско Царство
--------------

Рома пред сѐ била провинцијална божица, чиј култ бил осмислен да влева лојалност кон римската држава во провинциите (иако подоцна таа добила храм во самиот Рим (Храм на Венера и Рома). Храмови во чест на Рома биле изградени во Смирна (195 п.н.е.), а познато е дека постоел култ кон неа и во Ефес, Сард и Делос.

Почитувањето на Рома го официјализирал Октавијан Август во раниот период на неговата кариера како *Принцепс сенатус* или *Примус интер парес* („прв граѓанин на сенатот" и „прв меѓу еднаквите", т.е. цар) како дел од пропагандна кампања. На овој начин тој ја воздигнал идејата за Рим до степен на божество, градјеќи многубројни храмови во нејзина чест (неретко како 'Храм на Рома и Август' се цел да ја направи идејата за царскиот култ и обожување на царот посварлива и поприфатлива), заедно со примерок од неговото дело *Res Gestae* крај натписите кои ја популаризирале оваа нова божица.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 139134871
* GND: 118602381
* SUDOC: 076418146

 |

 |


  

*Оваа статија поврзана со римски мит или легенда е никулец. Можете да помогнете со тоа што ќе ја проширите*.
**Бел штрк** (науч. *Ciconia ciconia*) — птица од редот штркови (*Ciconiiformes*) кој е составен од таканаречените долгоноги птици во кои освен штрковите, припаѓаат и ибисот, белата чапја и други.

Изглед
------

**Белиот штрк** е добро познат и лесно препознатлив по своите бели пердуви, црни врвови на крилјата и опашката, долги нозе и долг црн клун. Живее во мочуришта, влажни и поплавни подрачја до реки и езера, а гнездата освен на дрвјата, често ги свива и во населби, на покриви на куќи или електрични столбови. Храна бара или во плитка вода или во тревници, а најчесто јаде жаби, големи бубачки, но и гуштери, млади птици и глодачи. Се огласува со клопот на клунот.

Размножување
------------

Во големо гнездо женката снесува пет јајца. За јајцата како и за младите птички, се грижат двата родители. Летаат бавно, но издржливо и во лет можат да поминат големи оддалечености.

Распространетост
----------------

Гнездо на бел штрк во Неготинско
*Ciconia ciconia*
На есен се селат во Африка и Индија каде што презимуваат. За време на селидбата често едрат на топли воздушни струи (термали). Голема опасност за овој вид, како и за сите мочуришни птици, претставува сушењето на мочуриштата и големата употреба на пестициди.

Наводи
------

1. ↑  BirdLife International (2012). „*Ciconia ciconia*". *IUCN Red List. Version 2013.2*. International Union for Conservation of Nature. Посетено на 26 November 2013.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85146518
* GND: 4183423-9
* NKC: ph116880

 |

 |
Поглед на селото Краиште од Беличкото Поле.
КартаКарта на Беличкото Поле
**Беличко Поле** или **Беличка Котлина** (бугарски: *Белишко поле*, *Белишка котловина*) — дел котлинското дно во северниот дел на Разлошката Котлина во Пиринска Македонија.

Подрачјето е сместено по горното течение на реката Места и по долното течение на нејзината десна притока, Беличка Река. Од запад, север и североисток е заградено од јужните падини на Рила, а на југоисток — од падините на Родопите. Од север на југ должината му е 6 км, а ширината — до 1 км. Средната надморска височина изнесува 860 м. Котлинското дно е изградено од плиоценска глина, препокриена со квартарни наслаги. Се одликува со еродирани исцедени почви од циметен шумски вид.

Во северниот крај на полето е сместен градот Белица, а во југоисточниот дел се селата Краиште и Хахњово (Горно Краиште).

Во југоисточниот дел, во правец север-југ и должина од 3 км поминува делница од второкласниот пат бр. 84: Зв’ничево – Велинград – Разлог. Напоредно на патот поминува и дел од теснолинејката „Септември – Добриништа".

Топографска карта
-----------------

* Лист од карта K-34-84. Размер: 1 : 100 000

Поврзано
--------

* Беличка Река
* Разлог (област)
* Бабјачки говор

Наводи
------

1. 1 2 3 4  Мичев, Николай и др. (1980). *Географски речник на България*. София: Наука и изкуство. стр. 40.

Координати: 41°56′06″ N; 23°34′08″ E﻿ / ﻿41.935° СГШ; 23.569° ИГД﻿ / 41.935; 23.569
Тања Робертс 1982 година
**Викторија Ли** англиски: *Victoria Leigh Blum*; 15 октомври 1955 година - 4 јануари 2021 година), попозната како **Тања Робертс** англиски: *Tanya Roberts*), била американска филмска глумица. Нејзините најпознати филмови се: Мајсторот на ѕверот, Шина: Кралицата на џунглата и Поглед кон убиството. Со висина од 1,73 см и димензии 36-21-34, таа била еден од холивудските секс симболи во раните осумдесетти.

Биографија
----------

Таа пораснала во Бронкс, Њујорк. Нејзиниот татко бил Евреин, а нејзината мајка Ирска. Нејзините родители се развеле пред таа да започне средно училиште. На 15-годишна возраст го напуштила училиштето за да се омажи и патувала автостоп низ САД.

Таа се вратила во Њујорк за да работи како модел и учител по танц. По некое време, таа го запознала студентот по психологија Бери Робертс и се омажила за него. Додека Бери Робертс работел како сценарист, Тања Робертс почнала да посетува часови по глума во Акторското студио на Ли Стразберг и Јута Хаген. Нејзиниот дебитантски филм бил Violent Entry (1975), а една година подоцна добила улога во филмската комедија Yum-Yum Girls (1976). Нејзиниот сопруг подоцна направил сценариска кариера и парот се преселил во Холивуд.

Во 1980 година, таа била избрана меѓу 2.000 кандидати како замена за глумицата Шели Хак во ТВ серијата Ангелите на Чарли. Тој глумела заедно со Марк Сингер во 1982 година во „Господарот на ѕверот" (меч и магија) и глумела во Плејбој истата година за да го промовира филмот. Стрипот на Вил Ајснер, по што таа се појавила како девојка на Бонд во „Убиството" 1985) со Роџер Мур како Џејмс Бонд.

На почетокот на деведесеттите, таа започнала да снима еротски трилери, а во тоа време често ја споредувале со големата ѕвезда од тој жанр, Шенон Твид. Подоцна глумела во ТВ серии како Hotline (1994) и Happy Seventies (1998).

Таа починала на 4 јануари 2021 година, иако имало извори според кои таа починала ден претходно.

Филмови
-------

Предлошка:Филмографија
|-
| 1975. || Насилни улазак || || ||
|-
| 1976. || Њам-њам девојке || || ||
|-
| 1978. || Прсти || || ||
|-
| 1979. || Замка за туристе || -{Tourist Trap}- || ||
|-
| 1979. || || *-{Racket}-* || ||
|-
| 1979. || || *-{California Dreaming}-* || ||
|-
| 1982. || Господар звери || || ||
|-
| 1984. || Шина, краљица џунгле || || ||
|-
| 1985. || Поглед на убиство || || ||
|-
| 1990. || Ноћне очи || || ||
|-
| 1991. || || *-{Inner Sanctum}-* || ||
|-
| 1992. || Греси жудње || || ||
|}

ТВ серии
--------

* Ангелите на Чарли (1980-1981)
* Жешка линија (1994-1996)
* Среќни седумдесетти (1998-2006)

Наводи
------

1. ↑  „Tanya Roberts, Bond girl and Charlie's Angel, dies day after premature announcement". *The Guardian* (англиски). 5. 1. 2021. Проверете ги датумските вредности во: `|date=` (help)

Надворешни врски
----------------

* Тања Робертс на сајту (јазик: англиски)
**Свети Апостол Филип** е еден од дванаесетте апостоли на Исус Христос.

Роден е во Витсаида, Галилеја, исто како и Апостол Петар и Апостол Андреј. Според Библијата, тој бил повикан од страна на Исус Христос да го следи и да му стане апостол. Тогаш тој се запознал и со Натанаил, кој според мислењата, се смета дека е другото име на апостол Вартоломеј.

Евангелието го проповедал во Галилеја, Грција, Аварија, Етиопија. Според верувањата, во Грција евреите сакале да го погубат, но тој успеал да се спаси со помош на Господ, каде подоцна еврејскиот архијереј ослепел. Вршејќи чуда, воскреснал мртовец од Јерапол. Негови придужници се сестра му Маријамна и Апостол Вартоломеј. Во фригискиот град Јерапол се сретнал со друг мисионер- Апостол Јован. Овде имало некоја опасна змија, која надбожниците грижливо ја хранеле и ѝ се поклонувале како на Бог. Со Божјата молитва, тој, заедно со Свети Вартоломеј таа змија ја усмртиле. Со тоа врз себе го навлекле гневот на помрачените луѓе. Свети Филип бил затворен и распнат на дрво со главата надолу, заедно со Свети Вартоломеј. Тогаш, според верувањата, се отворила земјата и роголтала судијата и мнозина истомисленици како него. Луѓето, исплашени трчале да ги симнат распнетите светци, но успеале да го задржат само Свети Вартоломеј а Свети Филип веќе бил издивнат.

Моштите на Свети Филип подоцна биле префрлени во Рим.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Дванаесет апостоли на Исус Христос |
| --- |
|  |
| Апостоли | 
* Андреја
* Вартоломеј
* Јаков Алфеев
* Јаков Зевдеев
* Јован
* Јуда Искариот
* Матеј
* Петар
* Симон
* Јуда (Тадеј)
* Тома
* Филип

 |
|  |
| Подоцнежни | 
* Седумдесет апостоли
* Матиј
* Павле
* Јаков Праведниот
* Варнава

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 25404645
* LCCN: n93096386
* GND: 119067692
* SELIBR: 332749

 |

 |
Каричик на ECH 2017
**Тања Каришик-Кожарац** (моминско презиме: **Каричик**; родена на 23 јули 1991) — крос-кантри скијач и биатлонист од Босна и Херцеговина, која се натпреварува од 2009 година. Таа завршила на 72. место во дисциплината 10 км на Зимските олимписки игри 2010 во Ванкувер, и 65. во дисциплината 10 км на Зимските олимписки игри 2018 во Пјонгчанг.

Нејзиното последен соло учество во кариерата било на 5км настан во Босна и Херцеговина во 2009 година.

Нејзин сопруг е Немања Кожарац, уште еден босански биатлонист.

Користена литература
--------------------

* Профил на IBU
* Профил од игрите во Пјонгчанг (2018)
**Унасова пирамида** — пирамида која била изградена за фараонот Унас, деветтиот и последен крал на Петтата династија во 24 век п.н.е.. Како најмала од пирамидите на Старото Кралство, нејзиното значење произлегува од откривањето на ритуали пренесени преку пирамидалните текстови и вкоренети во ѕидовите на подземните комори на пирамидата. Ова при изградбата на следните пирамиди станало традиција на следните владетели до крајот на Старото Кралство.

Унас ја изградил својата пирамида помеѓу комплексите на Сехемхетовата пирамида и Џосеровата пирамида, во Северна Сакара. Подземните комори на пирамидата останале неистражени до 1881 година, кога францускиот египтолог Гастон Масперо, кој неодамна ги открил запишаните текстови. Масперо ги пронашол истите текстови впишани на ѕидовите на пирамидата на Унас. 283 стиха кои се појавуваат во пирамидата на Унас го сочинуваат најстариот, најмалиот и најдобро сочуваниот корпус на религиозно писмо од Старото Кралство. Нивната функција била да го водат владетелот до вечниот живот и да го осигурат неговото продолжување, дури и ако погребниот култ престане да функционира.

Наводи
------

1. ↑  Budge 1920, стр. 167a. sfn error: no target: CITEREFBudge1920 (help)
2. ↑  Verner 2001d, стр. 332. sfn error: no target: CITEREFVerner2001d (help)
3. ↑  Lehner 2008, стр. 155. sfn error: no target: CITEREFLehner2008 (help)
4. 1 2 3  Arnold 2003, стр. 250. sfn error: no target: CITEREFArnold2003 (help)
5. ↑  Bárta 2005, стр. 180. sfn error: no target: CITEREFBárta2005 (help)
6. ↑  Lehner 2008, стр. 10. sfn error: no target: CITEREFLehner2008 (help)

Надворешни врски
----------------

|  |  |
| --- | --- |
| Ризница | „Унасова пирамида" на Ризницата ? |

* Pyramid Texts Online - Read the texts in situ. View the hieroglyphs and the complete translation.
**Бел терор** — државен терор после поделбата на Македонија во 1913 година, кога балканските монархии спроведувале политика на жесток терор против македонското население. Македонското име и македонскиот јазик биле забранети и прогонувани, како и секакво јавно изразување на македонската етничка свест (јазикот, традициите и народните обичаи). Разни терористички организации („Грчко-македонска тупаница", „Здружение против бугарските бандити") го тероризирале македонското население да ја прифати денационализацијата и асимилацијата или да емигрира. Во Вардарскиот дел на Македонија српските власти исто така спроведувале државен терор против македонскиот народ со изговор дека водат борба против ВМРО.

Во Егејскиот дел на Македонија грчките власти спроведувале политика на етнички геноцид над македонското население. Врз основа на Конвенцијата за „доброволно иселување", 86.000 Македонци биле принудно протерани во Бугарија. Се вршел силен притисок за иселување и на останатото македонско население (трагедијата во с. Tрлис, 1924). Грчката политика на теророт кулминирала во периодот на Метаксасовата диктатура (1936–1940), кога 5.000 Македонци, поради употребата на македонскиот јазик, биле пратени по грчките затвори и логори. Во Пиринскиот дел на Македонија ВМРО со ликвидации се пресметувало со своите политички противници.

Во периодот на Втората светска војна продолжила политиката на терор против македонското население. Во Егејскиот и во Вардарскиот дел на Македонија биле прогонувани приврзаниците на македонското национално и антифашистичко движење.

Во периодот на Граѓанската војна во Грција (1946–1949) политиката на бел терор на грчката држава кулминирала: повеќе од 20.000 Македонци го загубиле животот, а терор се вршел и врз цивилното население (трагедијата во с. Б’мбоки и Загоричани); 60.000 (меѓу нив и 20.000 деца) биле принудени да емигрираат во источноевропските земји.

Во Пиринскиот дел на Македонија, по укинувањето на Културната автономија (1948), продолжила политиката на прогон. И во НРМ властите вршеле одредени видови репресија врз политичките неистомисленици и противници („автономисти", „националисти" или „информбировци").

Надворешни врски
----------------

* Може ли историјата да се скрие под тепих? demokratskisojuz.org.mk
* Македонците го немаат дури ни правото да се нарекуваат Македонци. www.mn.mk
**Арп 271** или **NGC 5426** — спирална галаксија во соѕвездието Девица, заведена во Новиот општ каталог на длабоконебесни тела.

Телото било предмет и на други истражувања, па освен како NGC 5426 се споменува и како MCG -1-36-4, UGCA 380, VV 21, Arp 271.

Откривање
---------

Телото е откриено на 5 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, NGC 5426 е од видот Sc. Видливиот сјај со голо око изнесува 12,1 *m*, а оној во рамките на интервалот од минималната до максималната честота 12,7 *m*, додека површинскиот сјај изнесува 13,7 *m*/лм2. NGC 5426 има привидни димензии од 3' х 1,7'.

### Астрономски податоци

Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 3 м 24,9 с, а неговата деклинација, односно висината на лакот на тој агол, -6° 4' 8"". Положбениот агол на објектот е во износ од 172°.

Други поделби
-------------

Проучување на NGC 5426 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50083. Во рамките на атласот на длабокото небо, Уранометрија 2000.00, објектот припаѓа на групата означена со бројот 286; додека во Каталогот на основни ѕвезди (GSC) е групиран под бројот 4981. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1616.

Поврзано
--------

* Портал: Астрономија

* Список на NGC објекти (5001-5500);
* Нов општ каталог;
* Девица (соѕвездие).

Наводи
------

1. ↑  Запис за Арп 271 на *НАСА* (англиски)
2. 1 2 3  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Hirshfeld, Alan, and Roger W. Sinnott, eds. Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238)

Надворешни врски
----------------

* Прегледувач на длабокото небо — NGC 5426[*мртва врска*]
* Поправени информации за NGC 5426
* NGC 5426 — VizieR.
* NGC 5426 — Вонгалактичка база на податоци на НАСА
**Бенжамен Пере** (француски: *Benjamin Péret*, роден на 4 јули 1899

 во Резе - починал на 18 септември 1959

 во Париз) — француски писател, приврзаник на движењето надреализам.

Биографија
----------

Бенжамен Пере е роден на 4 јули 1899

 во Резе, Франција. Во Првата светска војна се пријавил како доброволец во армијата и некое време војувал на Солунскиот фронт. По војната се зближил со дадаистите, а потоа и со надреалистите. Некое време бил главен уредник на нивното списание „*La Révolution surréaliste*". Во 1929 година заминал за Бразил, но две години подоцна бил екстрадиран откако основал таму троцкистичка група. Учествувал во Шпанската граѓанска војна на страната на републиканците. Во 1940 година бил уапсен во Франција за учество во комунистичка група, по кој период заминал за Мексико, и од каде се вратил во 1947 година.

Бенжамен Пере починал на 18 септември 1959

 во Париз).

Дела
----

* 1921: *Le Passager du transatlantique*
* 1925: *Cent cinquante-deux proverbes mis au goût du jour, en collaboration avec Paul Éluard*
* 1927: *Dormir, dormir dans les pierres*
* 1928: *Le Grand Jeu*
* 1934: *De derrière les fagots*
* 1936: *Je sublime*
* 1936: *Je ne mange pas de ce pain-là*
* 1945: *Le Déshonneur des poètes*
* 1945: *Dernier Malheur dernière chance*
* 1946: *Un point c’est tout*
* 1952: *Air mexicain*
* 1955: *Le Livre de Chilam Balam de Chumayel*
* 1956: *Anthologie de l’amour sublime*
* 1957: *Gigot, sa vie, son œuvre*
* 1960: *Anthologie des mythes, légendes et contes populaires d’Amérique*

Надворешни врски
----------------

* *A Menagerie in Revolt! Selected Writings of Benjamin Peret* (Publisher website) Архивирано на 28 јули 2016 г.
**Унгарски племиња** ( унгарски: *magyar törzsek* ) биле главната политичка единица во која Унгарците живееле до доаѓањето на Панонската низина и основањето на унгарската држава .

Седум племиња
-------------

Само праисторијата и појавата на племенската конфедерација во Унгарците немаат пишани докази, но се знае дека поделбата во седум племиња била веќе во втората половина на 9 век. век .

Имињата на овие седум племиња биле:

* Јене
* Кер
* Кеси
* Кирт-Ѓамат
* Меѓер
* Њек
* Тарјан

Водачите на овие племиња, племенските везири од Унгарците биле:

* Алмош Велики везир на Унгарците
* Елед
* Онд
* Конд
* Таш
* Хуба
* Техетем

Заедница на племињата т.е. конфедерацијата ја воделе двајца шефови, духовен водач-кенде и водач-банда. Шефовите или големиот везир биле водачи (везири) од седумте племиња или Големиот Кан Хазар , кои имале големо влијание врз нив.

Седумте унгарски племиња околу 862 година се одделени од Хазарите .

Здружување со Кабарите
----------------------

Нешто пред 881 година. Три Кабарски племиња се побуниле против врховната власт на Хазар Велики Кан, кој го удавил. По поразот, тројцата кабарски племиња ја напуштија Хазарската империја и се приклучија кон племето на Унгарското Конфедерација.

Бидејќи Кабарите биле вешти војници, тие служеа како претходник и заштитно крило на Унгарците во случај на конфликт со некои други племиња.

Извори
------

* *Korai Magyar Történeti Lexikon (9-14. Század)* , föszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994)
* Кристо, Ѓула: *Карпати-медитација и магистратура (1301-ти)* (Сегеди Közpokortörténeti Könyvtár, Szeged, 1993)
* *Magyarország Történeti Kronológiája I. - A kezdetektől 1526-ig* , főszerkesztő: Бенда Калман (Akadémiai Kiadó, Budapest, 1981)

Наводи
------

1. ↑    (Hungarian)
| 
Поврзано |
| --- |
| * Настани во 2 година
* Државни водачи по година
 |

Ова е **список на државни водачи, премиери, и други водачи**  во **2** година. 
Ова е **список на државни водачи** во 2 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------